РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  34

от заседание на Комисия ”Професионална квалификация, информационни технологии и статистика” на ВСС,
проведено на 12.08.2015 г.

Днес, 12.08.2015 г. /сряда/ от 11.00 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова - отсъства
	           ЧЛЕНОВЕ:	Елка Атанасова
	Юлия Ковачева 
	Галина Карагьозова-отсъства
	Даниела Костова
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Светослав Неделчев –  началник отдел "ИОВСС", Мирослава Чирпъкова – началник отдел „ИООСВ” и Румяна Тодорова - ст. експерт- статистически анализ дирекция „ИТСС” - АВСС.

1.ОТНОСНО: Осигуряване на професионални квалифицирани електронни подписи за нуждите на Органите на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1 Да се поканят на среща фирмите: „Борика-Банксервиз”АД, „Инфонотари” ЕАД и „Информационно обслужване” АД за обсъждане на предоставените оферти за издаване на Квалифициран електронен подпис. Срещата да се проведе на 13.08.2015г. от 09.30 ч. в зала 512, ет. 5 в сградата на ВСС.

2.ОТНОСНО: Протокол от среща на работната група, създадена по протокол №58/08.12.2014 г., проведена на 03.08.2015 г.
След като разгледа и обсъди Протокол от 3 август 2015 г. на заседание на работната група, създадена с решение на ВСС по протокол № 58/08.12.2014 г. и бележки подготвени от системния администратор на ОС – Перник - член на работната група,  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. Приема предложенията на работната група относно датите за продължаване на тестовете, въвеждане в експлоатация и реално използване на системата за случайно разпределение на делата
2.2. Да се уведомят съдилищата за решението по т.2.1..
2.3. Да се изиска информация от съдилищата относно използването на код за характер на делото и номерацията на делата, в срок до 15.09.2015 г.

3.ОТНОСНО:  Преписка по писмо за намерения от Ръководителите на СУ „Климент Охридски”, Технически университет София и Българска академия на науките за формиране на консорциум във връзка със създаване на софтуер за случайно разпределение на делата на Съдебната система на Република България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. Изразява положително становище за намерението на СУ „Климент Охридски”, Технически университет София и Българска академия на науките за формиране на консорциум във връзка със създаване на софтуер за случайно разпределение на делата на Съдебната система на Република България.
3.2. Да се проведе среща с представители на СУ „Климент Охридски”, Технически университет София и Българска академия на науките относно  създаването на софтуера. 

4.ОТНОСНО: Извлечение от Протокол № 33/05.08.2015 г. относно писмо от Министерство на правосъдието за експертна мисия на Европейската комисия в България по Механизма за сътрудничество и оценка, която ще се проведе в периода 28 септември – 2 октомври 2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :
4.1. Да се изиска информация от председателите на съдилищата относно публикуването на съдебните актове в интернет страниците им и Централния уеб базиран интерфейс за публикуване на съдебните актове (ЦУБИПСА), в изпълнение на чл.64 от ЗСВ, в срок да 11.09.2015 г.
4.2. Да се извърши проверка на място, в периода от 7 до 18 септември 2015 г., в 2 апелативни съдилища, 3 окръжни съдилища и 3 районни съдилища относно публикуването на съдебните актове. Резултатите по т.4.1 и т.4.2 да се разгледат от комисията на 23 септември 2015 г.
4.3. Предлага на Висшия съдебен съвет следния проект на решение:

										ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. Приема Извлечение от Протокол № 33/05.08.2015 г. относно писмо от Министерство на правосъдието за експертна мисия на Европейската комисия в България по Механизма за сътрудничество и оценка, която ще се проведе в периода 28 септември – 2 октомври 2015 г.
2. Определя за представител  от страна на КПКИТС:
- Елка Атанасова, член на КПКИТС.	
3. Изпраща решението на Комисия „Международна дейност” на ВСС, за сведение.
	
	Предложението да бъде внесено в заседание на ВСС на 13 август 2015г.

5.ОТНОСНО: Извлечение от Протокол № 28/04.08.2015 г. на Комисия „Публична комуникация” относно грама от Постоянното представителство на Република България към Европейския съюз за заседание на ад хок работната група но Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

   5.1.  Да се допълни информацията за създадения с решение на ВСС Междуведомствен съвет за информационна сигурност в органите на съдебната власт, по Протокол № 2/15.01.2015г., както и за изпълнения Проект “Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС”.

6.ОТНОСНО: Извлечение от Протокол №  25/ 27.07.2015 г. на Комисията по предотвратяване и установяване на конфликт на интереси относно акт за резултати от извършена проверка в Административен съд Варна по заповед № Ж-15-297 / 07.05.2015 г. на Главния инспектор, възложена с решение на ВСС – т.7 по Протокол № 17/02.04.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 				ТЕХНОЛОГИИ И СТАТИСТИКА” НА ВСС
Р Е Ш И :

6.1. Отлага разглеждането на т. 6 до 15.09.2015г.

6.2. Да се изиска пълна справка от Административен съд - Варна за всички заповеди относно промени на натовареността, включване и изключване на магистрати от случайното разпределение, за периода 2011 г. - 30.06.2015 г. Справката да бъде предоставена в табличен вид, както и копия от заповедите в срок до 31.08.2015г. 

7.ОТНОСНО: Писмо от Председателя на РС - Луковит относно искане за осигуряване на средства за финансиране на обучение за специализация на тема „Изследване, оценка и третиране на лица с проблемно поведение” на съдия Владислава Цариградска.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

   7.1. Да се уведоми Председателя на Районен съд - Луковит, че решението по изложеното в писмото е от компетентността на Председателя на Окръжен съд - Ловеч.

8.ОТНОСНО: Писмо от Красимир Гаджоков относно достъп от чужбина до интернет сайтовете на съдилищата, изработени от „Инициативата за укрепване на съдебната система“ към Американската агенция за международно развитите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 					ТЕХНОЛОГИИ И СТАТИСТИКА” НА ВСС 
Р Е Ш И :

   8.1. Да се осигури достъп до интернет сайтовете на съдилищата от чужбина, при спазване на високи мерки на защита.
   8.2. Да се укаже на фирмата разработчик и на системните администратори да извършват ежедневни архиви на сайтовете.

9.ОТНОСНО: Писмо от Административен съд Враца относно искане за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 					ТЕХНОЛОГИИ И СТАТИСТИКА” НА ВСС 
Р Е Ш И :

9.1. Целесъобразно е отпускането на средства за закупуване на  1 брой сървър на стойност 3499,00 лева с ДДС и 1 брой UPS за сървър на стойност 569,00 лева с ДДС. 
9.2. Нецелесъобразно е отпускането на средства за закупуване на 11 броя компютри за подмяна на компютри от 2007г и 2008г. Компютрите са с параметри, които позволяват инсталация на операционни системи Windows 7 и по висока версия. Не работещите CD-устройства могат да бъдат подменени.
9.3. Изпраща решението на комисия „Бюджет и финанси” на ВСС, по компетентност.

10.ОТНОСНО: Писмо от Окръжен съд Кърджали относно допълнение към искане за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Допълнение към искането за осигуряване на средства за закупуване на компютърна техника е разгледано по протокол 33 на заседание на К“ПКИТС“ проведено на 04.08.2015г.

11.ОТНОСНО: Писмо от Районен съд - Чепеларе относно осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Целесъобразно е отпускането на средства за закупуване на 3 броя компютри на обща стойност 2095,50 лева с ДДС, 13 броя батерии за персонални UPS на обща стойност 338,00 лева с ДДС и 4 броя батерии за UPS за сървър на обща стойност 369,60 лева с ДДС.  

11.2. Изпраща решението на комисия „Бюджет и финанси” на ВСС, по компетентност.

12.ОТНОСНО: Писмо от Районен съд - Монтана относно осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 					ТЕХНОЛОГИИ И СТАТИСТИКА” НА ВСС 
Р Е Ш И :

12.1. Отлага разглеждането на т. 12 от дневния ред до окомплектоване  на искането с оферти, съгласно решението на комисията по протокол №18/29.04.2014г.

13.ОТНОСНО: Писмо от Районен съд - Елин Пелин относно осигуряване на средства за купуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. Целесъобразно е отпускането на средства за 1 брой скенер на стойност 884,40 лева с ДДС.
13.3. Нецелесъобразно е отпускането на средства за закупуване на 9 броя компютърни конфигурации за подмяна на компютри доставени през 2007г.
  13.2. Изпраща решението по т. 13.1. на комисия „Бюджет и финанси” на ВСС, по компетентност.

14.ОТНОСНО: Писмо от Районен съд - Карнобат относно осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 					ТЕХНОЛОГИИ И СТАТИСТИКА” НА ВСС 
Р Е Ш И :

14.1. Целесъобразно е отпускането на средства за закупуване на 5 броя компютърни конфигурации на обща стойност 4037,25 лева с ДДС и 2 броя принтера на обща стойност 380,00 лева с ДДС.
14.2. Изпраща решението на комисия „Бюджет и финанси” на ВСС, по компетентност.

15.ОТНОСНО: Писмо от Районен съд - Гълъбово относно на осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 					ТЕХНОЛОГИИ И СТАТИСТИКА” НА ВСС 
Р Е Ш И :

15.1. Целесъобразно е отпускането на средства за 5 броя компютърни конфигурации на обща стойност 4625,00 лева с ДДС и  2 броя принтер /МФУ/ от среден клас на обща стойност 894,00 лева с ДДС. Нецелесъобразно е отпускането на средства за 1 брой лаптоп.  
15.2. Изпраща решението на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: 
	РУМЕН ГЕОРГИЕВ

Директор дирекция 
„ИТСС” АВСС:
Валери Михайлов...............................

Началник отдел „ИООСВ” - дирекция ИТСС
Мирослава Чирпъкова ...........................

Изготвил:
Мина Стоева:.........................................
мл.специалист в д-я „ОАД”, АВСС